D ṣṣenf nniḍen n tmedyazt yuɣen amkan deg unnar n usnulfu n tmedyazt taddeyanit, imi timetti taqbaylit seg zik d tin yettamnen s lemqamat d lecyax d lawliyat, rran-asen azal meqqar ttwalin-tend sut laɛnaya d lbaraka am wakken i d-yenna DJELLAOUI (.M):«imi lecyax d lawliyat lakk d wid iteddun ɣef ufus-nsen sɛan azal meqqar di tmetti taqbaylit tamensayt, iimdanen ttwalin-ten deg uswir aɛlayan, xulfen laɛbad n menwala s lberhan akked lqeḍra , ɣef waya imedyazen rran azal i lemdeḥ n lecyax d lawliyat ɣas tikwal imedyazen-a ssawaḍen tiktiwin i yzemren ad fɣent i tilawt, d akkan Ccix yezmer ad iseḥlu imuḍan neɣ ad iwali ayenara yilin ɣer yimal12»